અફઘાનિસ્તાનમાં હજી હાલત ખરાબ છે. સારું સ્ટેડિયમ પણ તેની પાસે નથી. છે ત્યાં મેદનીને એકઠી કરીને લિગ રમાડવી સલામતીની દૃષ્ટિએ શક્ય નથી. હજીય અફઘાનિસ્તાનમાં ગમે ત્યારે આતંકી હુમલાનો ખતરો રહે છે. તેથી પ્રીમિયર લિગ શારજાહરમાં યોજાઈ હતી. પણ તેની વ્યાપક ચર્ચા અફઘાનિસ્તાનમાં થઈ હતી. એક જ ઓવરમાં છ છગ્ગા મારવાની ઘટના અદ્વિતિય નથી, પણ જ્યારે કોઈ ખેલાડી છ છગ્ગા મારે ત્યારે તે ઓવર યાદગાર બની જાય છે. ગેરી સોબર્સ પછી વર્ષો વીતિ ગયા ત્યારે રવિ શાસ્ત્રીએ છ છગ્ગા માર્યા અને પછી યુવરાજસિંહે. યુવરાજસિંહ ભલે પુનરામગન કરી શક્યો નથી, પણ તેના છ છગ્ગા કોઈ કદી ભૂલી શકશે નહિ.